cyanic-selkie/wikianc huggingface dataset:
Tietokarhu
Lokakuussa 2020 yritys päätettiin asettaa selvitystilaan tammikuusta 2021 alkaen ja omistajat päättivät yhtiön purkautumisesta 28. syyskuuta 2021. TT Tieto Oy (nykyinen Tieto-Evry) ja valtio perustivat yrityksen alun perin vuonna 1997 hoitamaan Verohallinnon tietotekniikkapalveluita. Jo vuoden 2018 lopussa Verohallinto irtisanoi Tietokarhun ja Verohallinnon välisen palvelusopimuksen. 2010-luvun alussa ennen Verohallinnon Valmis-hankkeen alkamista Tietokarhun vuosittainen liikevaihto oli 37–42 miljoonaa euroa, ja vielä vuonna 2019 liikevaihto oli 28,5 miljoonaa euroa.
Helsingin Työväenyhdistys
Historia
Helsingin Työväenyhdistyksen perustaja oli huonekalutehtailija Julius von Wright, jonka mukaan myös wrightiläinen työväenliike on saanut nimensä. Wrightiläisten perustamat työväenyhdistykset olivat myöhemmästä työväenliikkestä poiketen aluksi porvarillisia, mutta 1890-luvulle tultaessa niissä saivat valtaa sosialistiset aatteet. Vuonna 1884 Helsingin Työväenyhdistys aloitti jäsenilleen anniskelutoiminnan Kaivokadun varrella sijaitsevassa ravintolassa, jota alettiin kutsumaan Juttutuvaksi. Yhdistyksen rakennuttama työväentalo valmistui Hakaniemeen 1908. Vuonna 1893 Helsingin Työväenyhdistys järjesti ensimmäisen valtakunnallisen työväenyhdistysten kokouksen.
Muuta toimintaa
HTY:n oma urheiluseura Helsingin Jyry perustettiin vuonna 1902. Kun se lakkautettiin niin sanottujen kommunistilakien nojalla elokuussa 1930, perustettiin seuraavana vuonna uusi seura Helsingin Tarmo. Vuonna 1929 TUL valmistautuii liittokokoukseensa ja Jyry halusi varmistaa kommunistienemmistön TUL:n liittokoukseen ja erotti koko sosiaalidemokraattisen naistoimikuntansa. Sen seurauksena Sosiaalidemokraattiset urheilijat jäivät ilman seuraa ja se johti Helsingin Tarmon perustamiseen enemmän kuin Jyryn toiminnan kieltäminen. Myös Jyry aloitti toimintansa uudelleen sodan päätyttyä. Vuonna 1920 perustettu HTY:n naiskuoro tunnetaan nykyään nimellä Helsingin Työväen Naiskuoro Elegia.
Vuosina 1895–1918 ilmestyi HTY:n julkaisema sanomalehti Työmies, jonka seuraaja on nykyinen Demokraatti.
Naisosasto
Helsingin Työväenyhdistyksen Naisosasto aloitti toimintansa vuonna 1898. Sen perustavan kokouksen puheenjohtajana oli myös Marttaliiton perustajana tunnettu Lucina Hagman. Naisosasto toimii nykyään yhteistyössä Vasemmistoliiton kanssa.
Dervissivaltio
Dervissivaltio oli dhulbahante-muslimivaltakunta 1900-luvun alussa. Valtion perusti uskonnollinen johtaja Ismail Mire ja Mohammad Abdille Hassan, joka kokosi somalijoukkoja läpi Afrikan sarven ja yhdisti heidät lojalisteiksi, dervisseiksi. Dervissivaltio oli kuuluisa islamilaisessa maailmassa sekä länsimaissa vastarinnastaan Britannian ja Italian imperiumeja vastaan. Dervissivaltio karkotti brittiläisen imperiumin neljän eri sotaretken tuloksena ja pakotti britit vetäytymään rannikkoalueelle. Lähi-idässä ja Euroopassa saadun maineen vuoksi Dervissivaltiota pidettiin keskusvaltojen suurvaltojen Osmanien valtakunnan ja Saksan keisarikunnan liittolaisena. Dervissivaltio säilyi läpi ensimmäisen maailmansodan Afrikan ainoana itsenäisenä muslimivaltiona. Neljännesvuosisadan kestäneen vastarinnan jälkeen Britannia lopulta päihitti Dervissivaltion vuonna 1920.
Neil Eckersley
Neil J. Eckersley (s. 5. huhtikuuta 1964 Bolton) on brittiläinen judoka. Eckersley kilpaili 60 kilogramman sarjassa.
Eckersley osallistui Los Angelesin olympialaisiin 1984 ja saavutti olympiapronssia. Soulin olympialaisissa 1988 hän sijoittui jaetulle 14:nnelle sijalle voittamalla kaksi ja häviämällä yhden kamppailun.
Euroopan-mestaruuskilpailuissa Eckersley oli pronssilla Pariisissa 1987 ja Pamplonassa 1988.
Britannian mestaruuden Eckersley voitti vuonna 1985.
Troy Garton
Troy Garton (s. 20. helmikuuta 1988 Auckland) on uusiseelantilainen nyrkkeilijä.
Markku Nikkilä
Markku Ilmari Nikkilä (s. 14. elokuuta 1956 Sievi) on suomalainen kenraaliluutnantti evp.
Markku Nikkilä syntyi maanviljelijä Toivo Nikkilän ja Toini Jakun perheeseen ja avioitui vuonna 1983 Riitta-Liisa Hietamäen kanssa. Nikkilä tuli ylioppilaaksi 1976 Nivalan yhteiskoulusta ja valmistui Kadettikoulusta 1980 ja Sotakorkeakoulusta 1991. Hän palveli Keski-Suomen pioneeripataljoonassa 1980–1983, UNDOF:issa 1983–1984, Kadettikoulussa 1984–1989, Taistelukoulussa 1991–1992, UNPROFOR:issa 1992–1994, puolustusministeriössä 1994–1997 ja YK-sotilasedustajana New Yorkissa vuodesta 1997. Nikkilä ylennettiin vänrikiksi 1977, luutnantiksi 1980, yliluutnantiksi 1982, kapteeniksi 1987, majuriksi 1990 ja everstiluutnantiksi 1997. Puolustusministeriön puolustuspoliittisen osaston kansallisen puolustuspolitiikan yksikön johtaja Nikkilästä tuli 2008. Tehtävään hän siirtyi oltuaan vuodesta 2005 Porin prikaatin komentaja ja toimittuaan sitä ennen pääesikunnassa erityistehtävissä, apulaisosastopäällikkönä ja vanhempana osastoesiupseerina. Prikaatikenraaliksi Nikkilä ylennettiin joulukuussa 2006. Kenraalimajuriksi Nikkilä yleni 2011 ja kenraaliluutnantiksi 2015. Hän oli ollut vuodesta 2012 Suomen sotilasedustaja EU:ssa ja Natossa ja sitä ennen Etelä-Suomen sotilasläänin komentaja. Vakinaisesta palveluksesta reserviin Nikkilä siirtyi elokuussa 2016.
Honjo
Honjo tai Honjō voivat tarkoittaa:
Troy Garton
Helmikuussa 2018 Garton valittiin Uuden-Seelannin joukkueeseen Australian Gold Coastissa järjestettäviin Kansainyhteisön kisoihin. Päivä ennen kisoihin lähtöä hän loukkasi eturistisiteensä sparraustilanteessa, mutta päätti silti osallistua kisoihin. Hän voitti niissä pronssia, voitettuaan puolivälierissä botswanalaisen Aratwa Kasemangin, mutta hävittyään välierissä australialaiselle Anja Stridsmanille.
Garton opiskeli vaatesuunnittelua Aucklandin teknisessä yliopistossa. Vuonna 2013 hän kuului Spartacus-televisiosarjan pukuosaston työntekijöihin. Hän on toiminut aiemmin myös näyttelijänä, vuonna 2007 saippuasarjassa Shortland Street, jossa hän esitti Caitlin Owensia.
Garton on maori.
Andrée Jeglertz
Andrée Alexander Jeglertz (s. 14. helmikuuta 1972 Malmö, Ruotsi) on ruotsalainen jalkapallovalmentaja ja entinen jalkapalloilija. Hän toimi vuosina 2010–2016 Suomen naisten maajoukkueen päävalmentajana ja on naisten MM-kilpailuissa 2019 Kanadan kakkosvalmentajana. Seurajoukkuetasolla hän valmentaa kaudella 2021 Linköpingiä.
Ura valmentajana
Jeglertzin valmennusura alkoi vuonna 2003 Gimonäs SK:n pelaajavalmentajana. 2004 hän siirtyi Damallsvenskan-seura Umeå IK:n päävalmentajaksi. Umeå IK:ssa Jeglertz teki läpimurtonsa valmentajana luotsaten seuran naisten Ruotsin mestariksi neljästi peräkkäin kausina 2005–2008, joina hänet palkittiin myös vuoden Damallsvenskan-valmentajana. Jeglertzin valmennuksessa Umeå voitti myös Naisten UEFA Cupin 2004 ja oli finaalin häviävänä osapuolena 2007 ja 2008.
Joulukuussa 2008 Jeglertz siirtyi Umeå IK:sta miesten Allsvenskan-seura Djurgårdens IF:n päävalmentajaksi yhdessä Zoran Lukićin kanssa. Jeglertz vastasi seuran puolustuksesta ja pelisysteemistä, Lukić hyökkäyksestä ja tekniikkavalmennuksesta. Yhteistyö ei sujunut kauden 2009 alussa toivotulla tavalla ja Lukić erosi tehtävistään kesäkuun alussa. Hänen lähtönsä jälkeen Jeglertz nousi yksin seuran vastuuvalmentajaksi. Jeglertz ei onnistunut kääntämään Djurgårdenin kelkkaa ja seura oli lähellä pudota pääsarjasta kauden 2010 jälkeen. Kauden jälkeen seurajohto ei erottanut Jeglertziä, vaan jatkoi yhteistyötä hänen kanssaan. Uuteen valmennustiimiin Jeglertzin rinnalle nousevat Lennart Wass ja Bo Augustsson. Pian Wassin ja Augustssonin nimityksen jälkeen Jeglertz kuitenkin ilmoitti ettei jatka enää seuran valmennusjohdossa.
Joulukuun lopussa 2009 Jeglertz palasi takaisin naisjalkapallon pariin allekirjoitettuaan vuoteen 2013 ulottuvan sopimuksen Suomen naisten maajoukkuevalmentajan tehtävistä. Jeglertz on päävalmentajatehtävänsä ohella vastannut myös suomalaisen nais- ja tyttöjalkapallon kehitystyön johtamisesta. Jeglertzin johdolla Suomi sijoittui MM2011-karsintalohkossaan toiseksi eikä selvinnyt lopputurnaukseen. Karsinnat EM-kisoihin 2013 sujuivat paremmin ja Suomi lunasti kolmannen kerran peräkkäin paikan turnaukseen. Elokuussa 2012 Palloliitto teki Jeglertzin kanssa vuoteen 2015 ulottuvan jatkosopimuksen. Vuonna 2012 Jeglertz valittiin onnistuneiden karsintojen myötä vuoden valmentajaksi Suomessa. EM-kisoissa Suomi pelasi tasan Italian kanssa ja hävisi emäntämaa Ruotsille. Voitto viimeisessä ottelussa Tanskaa vastaan olisi vienyt Suomen jatkoon, mutta ottelu päättyi tasan 1-1. Näin Suomi jäi lohkonsa jumboksi ja turnaus päättyi jo lohkovaiheeseen.
Maaliskuussa 2015 Jeglertz kertoi, että jättää maajoukkuevalmentajan tehtävät EM2017-projektin jälkeen. Suomi ei selviytynyt EM-kisoihin, joten Jeglertzin pesti päättyi jo syksyllä 2016. Vuoden 2016 lopussa Jeglertz allekirjoitti 2+1-vuotisen sopimuksen Umeå FC:n kanssa. Jeglertz valmensi Umeån joukkuetta kausina 2017 ja 2018, muttei onnistunut johdattamaan seuraa nousuun kolmannelta sarjatasolta Superettaniin. Kaudeksi 2019 hän siirtyi Kanadan naisten jalkapallomaajoukkueen apuvalmentajaksi.
Marraskuussa 2020 Jeglertzin kerrottiin palaavan Ruotsiin. Hän aloittaa kaudella 2021 Linköpings FC:n päävalmentajana.
Valvontarangaistus
Valvontarangaistus on rikoksen tekijälle määrättävä rangaistusmuoto, jossa rikollinen ei joudu vankilaan, vaan hänen liikkumistaan valvotaan sähköisellä paikannuksella tai muulla tavoin. Tällaiseen rikosoikeudelliseen seuraamukseen tuomittu henkilö oleskelee asunnossaan ja hän saa poistua sieltä vain ennalta laaditun päiväohjelman mukaan. Päiväohjelmaan kuuluu esimerkiksi opiskelu sekä työssä käynti. Valvontarangaistus on käytössä muun muassa Ruotsissa, Tanskassa, Norjassa, Virossa, Englannissa, Walesissa, Alankomaissa ja Ranskassa. Suomessa eduskunnan hyväksymä laki tuli voimaan vuonna 2011 ja valvontarangaistusmahdollisuus otettiin käyttöön 1.11.2011.
Valvontarangaistus on lyhyen vankeusrangaistuksen vaihtoehto, jolla pyritään poistamaan vankilassa olosta seuraavia haittoja. Vankeuden seurauksena rikollinen voi menettää työ- tai opiskelupaikkansa, mikä heikentää hänen asemaansa yhteiskunnassa ja johtaa taloudellisiin vaikeuksiin. Perhesuhteiden ja muiden ihmissuhteiden ylläpito on vankeusaikana vaikeaa. Lisäksi vanki tutustuu rangaistusaikanaan rikoksenuusijoihin, mikä saattaa muuttaa ensikertalaisen ja nuoren henkilön suhtautumista rikollisuuteen. Valvontarangaistuksella halutaan vähentää uusintarikollisuutta ja sopeuttaa tuomittu paremmin yhteiskuntaan. Samalla pyritään vähentämään vankien lukumäärää vankiloissa, sillä vankeusrangaistuksen paneminen täytäntöön on kallista. Suomessa yhden henkilön pito vankilassa maksaa 50 000 euroa vuodessa ja yhden uuden vankipaikan rakentaminen maksaa noin 200 000 euroa.
Valvontarangaistus Suomen rikoslaissa
Suomen rikoslain 6 luvun 11 a pykälä määrittelee valvontarangaistuksen käyttöä valvontarangaistuksesta annetun lain ohella. Rikoslain mukaan:
Tilanne Suomessa
Suomessa valvontarangaistus on yhdyskuntaseuraamus, joka ankaruudeltaan sijoittuu yhdyskuntapalvelun ja ehdottoman vankeuden väliin. Se voidaan tuomita enintään kuuden kuukauden ehdottoman vankeuden sijasta. Tuomitun ranteeseen, nilkkaan tai vyötärölle kiinnitetään tekninen valvontaväline ja Rikosseuraamuslaitoksen työntekijä pitää riittävän usein yhteyttä tuomittuun ja hänelle määrättyyn toimintapaikkaan, kuten esimerkiksi työ- tai opiskelupaikkaan. Tuomitun asuntoon tehdään ennalta ilmoittamatta tarkastuskäyntejä, joilla valvotaan tuomitun paikallaoloa ja päihteettömyyttä. Valvontakäyntejä tosin ei tehdä yöaikaan, joka mahdollistaa pienet poikkeamat velvollisuuksien hoidossa. Viikosta vähintään kymmenen tuntia täytyy käyttää työhön rinnastettavaan pakolliseen toimintaan.
Vuodesta 2012 lähtien osa totaalikieltäytyjistä on suorittanut rangaistuksensa valvontarangaistuksena.
Boghassa
Boghassa on maalaiskunta ja sen keskuspaikka Kidalin alueen Abeïbaran piirissä Malissa. Se sijaitsee Adrar des Ifoghas -vuoristossa noin 200 kilometriä Kidalista koilliseen. Kunnan pinta-ala on 11 000 neliökilometriä. Asukkaita on 3 400 henkeä (vuonna 2009).
Kunta rajoittuu idässä Abeïbaran piirin Tinzawatènen ja etelässä Abeïbaran kuntiin, lännessä Tessalitin piirin Tessalitin kuntaan sekä pohjoisessa Algeriaan. Alue käsittää Esselyn vuorijonon sekä Edekilin ja Tadalokin laaksot. Ilmasto on äärimmäisen kuuma ja kuiva. Vuotuinen sademäärä on 50 millimetriä. Kasvillisuus on keskittynyt wadien ja laaksojen pohjille. Eläinkunta käsittää gaselleja, sakaaleja, matelijoita, jyrsijöitä ja trappeja.
Paikkakunta on saanut alkunsa ranskalaisten siirtomaaisäntien perustamasta rajavartiostosta. Boghassan kunta käsittää kaksi kylää ja neljä paimentolaisryhmää. Asukkaat ovat etupäässä tuaregeja. Lisäksi on pieni joukko arabeja.
Another Lonely Night in New York
Another Lonely Night in New York on Bee Gees -yhtyeestä tutun laulaja Robin Gibbin soolosingle vuodelta 1983.
Boghassa
Kunnassa on yksi koulu ja terveysasema.
Another Lonely Night in New York
Tuottajat ovat Maurice ja Robin Gibb (Moby Prod.) sekä Dennis Byron (Alternate Prod.).
Kappaleet
Kummankin kappaleen tekijät ovat Robin ja Maurice Gibb.
Petter Wilhelm Aurén
Petter Wilhelm Aurén (Pekka Ville Eronen) (4. syyskuuta 1826 Nilsiä – 24. toukokuuta 1896 Oulu) oli suomalainen maanmittari ja kirjailija. Hän käytti nimimerkkejä P.W.A. ja r-m-n.
Aurénin vanhemmat olivat talollinen Pekka Pekanpoika Eronen ja Margareta Jöhr. Perhe muutti 1830-luvulla Kärsämäelle, jossa Pekka Eronen toimi lampuotina. Aurén oli kruununrakennusmestari Sundqvistin opissa, kunnes lähti opiskelemaan Helsinkiin. Insinööriluutnantti Appelbergin suosituksesta hän pääsi rakennusmestarioppilaaksi Tie- ja vesirakennusten ylihallitukseen ja työskenteli Saimaan kanavan rakennustyömaalla. Työn ohessa teknillisessä koulussa opiskeltuaan hän siirtyi 1840 varamaanmittari Erik Gustaf Judénin apulaiseksi Jaakkimaan. Ylioppilastutkinnon suorittamisesta Aurén vapautettiin erikoisluvalla ja toukokuussa 1851 hän suoritti maanmittarintutkinnon.
Rovaniemelle Aurén määrättiin komissiomaanmittari Adof Törnuddin apulaiseksi 1853, tekemään maantieteellisiä mittauksia Lapissa. Vanhemmaksi komissionmaanmittariksi hänet nimitettiin 1866. Aurén osallistui Rovaniemellä kunnalliseen ja hengelliseen elämään, toimien muun muassa Rovaniemen ensimmäisen pitäjänkokouksen puheenjohtajana. Hän puhui kansakoulujen puolesta ja kirjoitti ahkerasti Oulun Wiikko-Sanomiin.
Aurén, joka määrättiin 1870 kartoittamaan Ivalojoen kulta-alueet, oli itsekin kiinnostunut kullanhuuhdonnasta ja teki valtauksia Kittilän Porkonen-Pahtavaarassa ja Ivalon Appisjoella, mutta ne eivät menestyneet. Ivalojoen Kultalan ensimmäinen virkamiesasukas hänestä silti tuli ja hän esitteli kartoituksensa tuloksia kuvernööri George von Alfthanille syksyllä 1870.
Aurén muutti Ouluun 1874 ja hoiti sieltä pitäen maanmittarin tehtäviään Lapissa, eläkkeelle hän jäi 1894. Kirjallisten teoksen ohella Aurénin laatimiksi tiedetään muun muassa kartat Karta öfver Finska Lappmarken 1860 ja ''Karta öfver Ivalojoki elfdal. Guldvaskerierna vid Ivalojoki åren 1870-1874''.
Aurénin puoliso vuodesta 1855 oli Albertina Fredrica Hackzell (s. 1828).
HMS Uttern (1921)
HMS Uttern (runkonumerot U ja Ut) oli Ruotsin laivaston Bävern-luokan sukellusvene.
Valmistus
Alus tilattiin Karlskronan laivastontelakalta, missä köli laskettiin 1916. Se laskettiin vesille 25. heinäkuuta 1921 ja liitettiin laivastoon vielä samana vuonna 11. joulukuuta.
Palvelus
Alus poistettiin palveluksesta 6. lokakuuta 1944. Sen myöhempi kohtalo on tuntematon.
Sacrifice (Saxonin albumi)
Sacrifice on Saxonin 20. studioalbumi, joka julkaistiin 1. maaliskuuta 2013.
Kesla
Kesla Oyj on suomalainen pörssiyritys, jonka kotipaikka on Joensuu. Yritys on metsäteknologian kehittämiseen, valmistukseen ja markkinointiin erikoistunut konepajakonserni, joka hallitsee puunkorjuun koko tuotantoketjun. Keslan tuotteisiin kuuluvat auto- ja teollisuusnosturit, hakkurit, harvesterikourat, metsäkonenosturit ja traktorin metsävarusteet, perävaunut ja kuormaimet.
Historia
thumb|Kesla 20RH -harvesterikoura Yritys sai alkunsa vuonna 1954, kun ensimmäisen traktorinsa ostanut Antti Kärkkäinen alkoi pohtia, kuinka kivet saisi kätevästi kerättyä pois pelloilta. Kärkkäinen kehitti ja teki itse omat kivenraivauskoneensa, sillä valmiita ei ollut saatavilla. Näin saivat alkunsa Kivi-Antti-kivensiirtolaite ja Isokita-raivauskoukku. Naapurit kiinnostuivat Antin keksinnöistä ja tilasivat niitä myös itselleen. Laitteita valmistettiin alkuun naapurikylän pajalla, kunnes Antti Kärkkäinen päätti laittaa tilansa uuteen käyttöön ja perusti 19. elokuuta 1960 Rantasalmen Raivausväline -yrityksen.
Antti Kärkkäinen kuoli vuonna 1969, jonka jälkeen yrityksen otti hoitoonsa ensin hänen vanhin poikansa Raimo ja sitten nuorempi poika Seppo vuonna 1971. Lisätilojen tarpeessa yritys muutti ensin hetkeksi Joroisiin ja sieltä Kesälahdelle 1974. Kesälahdesta yritys sai nykyisen nimensä Kesla.
Kesla päätti tammikuussa 1988 laajentaa omistuspohjaansa ja listautui Helsingin pörssin OTC-listalle. Samoihin aikoihin yritys laajensi toimintaansa henkilönostimien suunnitteluun ja markkinointiin. Kesla valmisti viimeiset maatalouskoneensa vuonna 1995.
Vuonna 2000 Kesla osti hakehakkurin tuoteoikeudet saksalaiselta hakkurivalmistajalta. Tämän ympärille Kesla hyödynsi omaa osaamistaan metallirakenteiden, kuten vaunurungon ja nosturin sekä hydrauliikan ja automatiikan osalta, ja kehitti kilpailukykyisen hakkuripaketin yrittäjäkäyttöiseen hakettamiseen.
Ellipse
Ellipse on englantilaisen laulaja-lauluntekijä Imogen Heapin albumi vuodelta 2009. Albumilta on julkaistu single First Train Home. Kappaleesta Canvas on myös julkaistu musiikkivideo, mutta kappaletta ei siitä huolimatta ole julkaistu singlenä.
Alexander Jaenisch
Alexander Jaenisch (31. elokuuta 1832 Lappeenranta – 30. marraskuuta 1896 Helsinki) oli suomalainen kamreeri ja ruotsiksi kirjoittanut kirjailija ja pakinoitsija. Hän käytti nimimerkkejä Gösta ja Kusta.
Jaenischin vanhemmat olivat Lappeenrannan, sittemmin Viipurin postimestari, nimineuvos Fredrik Abraham Jaenisch ja Anna Maria Candou. Hän kävi Haminan kadettikoulua 1845–1851 ja pääsi ylioppilaaksi 1851. Jaenisch suoritti maanmittaritutkinnon 1855 ja suuremman kameraalitutkinnon 1857.
Triathlon kesäolympialaisissa 2020
Triathlonissa kilpailtiin Tokion 2020 kesäolympialaisissa 6. kertaa. Miesten kilpailu käytiin 26. heinäkuuta, naisten 27. heinäkuuta ja sekaviestikilpailu 31. heinäkuuta. Sekaviestikilpailu oli ensimmäistä kertaa mukana olympialaisten historiassa. Sekaviestiin osallistui kaksi nais- ja kaksi miesurheilijaa. Sekaviestissä uintiosuus oli 300 metriä, pyöräily 8 km ja juoksu 2 km.
Menestynein maa oli Iso-Britannia, jonka urheilijat saavuttivat kolme mitalia, joista yksi oli kultaa. Myös yhdysvaltalaiset urheilijat saavuttivat enemmän kuin yhden (kaksi) mitalia.
Akatsuki (1901)
Akatsuki oli keisarillisen Japanin laivaston vuonna 1901 valmistunut Akatsuki-luokan torpedovenehävittäjä. Alus upposi osuttuaan Port Arthurin edustalla miinaan 17. toukokuuta 1904.
Valmistus
Alus tilattiin Yarrow Shipbuildersilta Poplarista Lontoosta osana vuoden 1897 hankintoja. Sen köli laskettiin 10. joulukuuta 1900, ja alus laskettiin vesille 13. helmikuuta 1901. Alus valmistui vielä saman vuoden lopulla 14. joulukuuta.
Palvelus
Akatsuki saapui Yokosukaan 7. toukokuuta 1902. Alus osallistui Venäjän–Japanin sotaan, jossa se osui Port Arthurin taistelussa 17. toukokuuta 1904 miinaan. Alus poistettiin virallisestit alusluettelosta 19. lokakuuta 1905.
Lumilautailun maailmanmestaruuskilpailut
Lumilautailun maailmanmestaruuskilpailut ovat kansainvälisen hiihtoliiton järjestämät kilpailut, joissa kilpaillaan joka toinen vuosi lumilautailun maailmanmestaruuksista. Kisoja on järjestetty vuodesta 1996, jolloin kisat pidettiin Lienzissä, Itävallassa. Seuraavat kisat pidettiin vuoden päästä Innichenissä, Italiassa, jonka jälkeen kisat on järjestetty kahden vuoden välein. Vuodesta 2015 lähtien kisat on järjestetty samaan aikaan ja samassa paikassa kuin freestylehiihdon maailmanmestaruuskilpailut.
Nykyisin lumilautailun MM-kisoissa kilpaillaan lumilautakrossissa, parisuurpujottelussa, paripujottelussa, half-pipessa, slopestylessa, big airissa ja lumilautakrossin joukkuekilpailussa.
PCI-SIG
PCI-SIG (Peripheral Component Interconnect Special Interest Group) on tietotekniikkayhtiöiden konsortio, joka määrittelee Peripheral Component Interconnect (PCI), PCI-X ja PCI Express (PCIe) -liitäntöjen standardit. Se perustettiin aluksi auttamaan jäsenyrityksiä uuden PCI-liitännän toteutuksessa ja siihen liittyvien ongelmien ratkomisessa. Yhdistyksestä tuli voittoa tavoittelematon ja se nimettiin virallisesti PCI-SIG:ksi vuonna 2000.
Erakkokolibrit
Erakkokolibrit (Phaethornis) on kolibrien heimoon kuuluva lintusuku. Sukuun kuuluu BirdLife Internationalin mukaan 29 elävää lajia. Ne elävät neotrooppisella alueella.
PCI-SIG
PCI-SIG:in tekemät määritelmät ovat ilmaiseksi saatavilla sen jäsenyrityksille. Muille niitä myydään paperimuodossa 1000-3500 dollarilla ja kokonaisuudessaan CD:llä 5000 dollarin hintaan.
Se toinen nainen
Elokuva sai ensi-iltansa Yhdysvalloissa ja Suomessa 25. huhtikuuta 2014.
Juoni
Carly Whitten (Cameron Diaz) on menestyvä asianajaja, jonka uusi poikaystävä ei juuri jätä toivomisen varaa. Mies on menestyvä ja varakas, mutta silti huomaavainen, antelias, romanttinen ja seksikäskin. Että sattuukin olemaan vapaalla jalalla!
Carlyn assistentti Lydia (Nicki Minaj) utelee pomonsa miesasioita ja huomauttaa, että suhde taitaa olla vakava, kun kerran Carly kutsuu miestä (Nikolaj Coster-Waldau) etunimellä Mark, eikä tavalliseen tyyliin jollain hassulla lempinimellä kuten niitä muita. Carly tulee kertoneeksi, että tällä kertaa hänellä ei ole muita seuralaisia samaan aikaan, ja hän ja Mark ovat sopineet tapaamisen Carlyn isän Frankin kanssa (Don Johnson). — Eli on se tosi vakavaa, kuittaa Lydia.
Carly ja Mark päätyvät romanttisilta illallisilta Carlyn kotiin, missä Mark kippaa naisen vuoteeseen. Kamera-ajo siirtyy aamuun, kun Mark herää sängystä — vaimonsa vierestä.
Pian Mark on työasioissa New Yorkissa, ja miehen puhelin soi — vaimo soittaa. Kate muistuttaa joistain tuttavista, jotka ovat tulossa heille syömään. "Eikös se ollut ensi viikolla? Olen töissä", mies vastustelee. Kate selittää taas juurta jaksain, kehittelee samalla luovia ongelmanratkaisuja ja lopulta tarjoutuu tulemaan itse sinne keskustaan. Silloin mies torppaa vaimon aikeet ja sanoo, että tulee sittenkin kotiin.
Mark lähtee hakemaan Carlya ja selittää tälle autossa, ettei pääse tapaamaan naisen isää: "Taloudenhoitaja soitti. Kotona on hajonnut vesiputki, kellari tulvii, pakko palata Connecticutiin, sori kulta." Carly myrtyy ja Mark jättää hänet ravintolan eteen, siellä isä jo odottaa.
Vaimo
Frank-isä antaa Carlylle tilannekatsauksen omista kiemuraisista ihmissuhteistaan. Miehellä on ilmeisesti jo viides avioliitto meneillään, ja nykyään nämä vaimot tuppaavat olemaan nuorenpuoleisia. Sitten isä kyselee Carlyn poikaystävästä ja Carly selittää allapäin miksei mies tullut tapaamiseen. Hänestä Markin selityksessä oli jotain omituista. "No höh, älä anna sen lannistaa, yllätä hänet: Mene perässä ja rassaa sen miehen putket kuntoon!" Carly virnistää isän ehdotukselle, josta hän tuntuu innostuvan.
Illalla Carly saapuu taksilla Markin talolle. Hän on pukeutunut pieneen mustaan mekkoon ja heiluttelee karhupumppua kädessään samalla kun astahtelee kohti etuovea täynnä viettelyintoa. Ovikello soi ja kohta oven avaa nainen kylpytakki yllä. Nopeasti käy ilmi, ettei Mark ole kotona ja että ovella seisova nainen ei ole taloudenhoitaja vaan vaimo. Carly kauhistuu ja kertoo etsivänsä yhtä toista Markia. Hän selittelee, yrittää poistua nopeasti, korkokenkä jää jumiin, hän kompastuu ja heittää volttia pitkin nurmikkoa. Korko katkenneena hän lähtee linkuttamaan paikalta, mutta henkisesti sattuu enemmän kuin fyysisesti: Markin perhana on huijannut häntä! Hän perääntyy muutenkin: "Ukkomiehet eivät ole mun juttu!" hän tilittää seuraavana päivänä assistentti Lydialle.
Carly ei silti pääsekään noin vain tilanteesta eroon: Kate on nopeasti selvittänyt Carlyn olinpaika. Markin vaimo ilmestyy nyt lakitoimiston kerrosaulaan tivaamaan Carlylta, että pettääkö mies häntä ja arvelee, että juuri Carly on tämä toinen nainen. Carly myöntää kaiken ja pahoittelee, sillä hänelle selvisi vasta edellisenä iltana, että Mark onkin oikeasti varattu mies. Kate saa paniikkikohtauksen. Ääni nousee, hän on romahduspisteessä ja yrittää saada ikkunan auki, jotta voi joko haukata happea tai heittäytyä pilvenpiirtäjästä alas. Nainen hepuloi ja toimiston väki häiriintyy metelistä, eikä Carlylla ole muuta mahdollisuutta kuin viedä Kate muualle — eli läheiseen baariin.
Baarissa Kate huitaisee shotteja nopeaan tahtiin kitaansa ja tenttaa samalla Carlylta suhteen yksityiskohtia: Kauanko mies on pettänyt häntä — mitä, kaksi kuukautta! Montako kertaa on ollut seksiä; yksi kerta on eri juttu kuin kymmenen. Ai viisikymmentä kertaa — eikö sulla ole töitä tai muita harrastuksia!? Kate itkee ja raivoaa ja kiusaantunut Carly tukee naista ja sanoo, ettei pettäjä siitä muuksi muutu, vaikka vaimo mitä tekisi. Kate sanoo jättäneensä oman uransa Markin tähden. Lapsiakaan hän ei ole vaatinut, ettei sitoisi miestä liikaa. Illan päätteeksi Carly yrittää saada umpihumalaisen ja villisti vikuroivan Katen taksiin. Kun se vihdoin onnistuu ja taksi lähtee liikkeelle, entisen poikaystävän nykyinen vaimo kurottelee taksin ikkunasta, kiljuu ja kiittää Carlya kivasta illasta.
Seuraavana päivänä Kate ilmestyy Carlyn toimistolle taas. Nyt Carly toimittaa Katen nopeasti ulos. Ulkona hän tekee naiselle selväksi, ettei hän halua kuulla enää mitään Kingien parisuhteesta, häntä ei kiinnosta. "Emme ole ystäviä, jätä minut rauhaan ja häivy!"
Ei kulu kauaakaan, kun Carlyn ovikello soi. Ovisilmästä näkyy Katen naama lähikuvassa. Nainen anoo että saisi tulla juttelemaan, hän toi ruokaakin. Carly heltyy ja ovesta tulee asuntoon Katen lisäksi tämän isokokoinen koira.
Tyttöystävä
Tarina etenee Carlyn vastahakoisuudesta vähitellen Carlyn ja Katen kumppanuudeksi. Kate vetoaa Carlyyn, että nainen on ainoa jolle hän voi miehen petoksesta puhua, koska jos hän puhuu muille, asia tulee heti myös Markin tietoon. Hän surkuttelee itseään ja sanoo, ettei hän tiedä mitä voi tehdä tai minne mennä, eikä hänellä ole rahaakaan. Silloin Carlyn juristi-minä ottaa ohjat. Carly toteaa että "Onhan sinulla rahaa, kun otat eron. Sinun pitää vain valmistella asiaa kaikessa hiljaisuudessa." Carlyn neuvo valuu hetkessä kuin vesi hanhen selästä: Kate purkaa pahaa oloaan vetämällä golf-mailalla Markin työhuoneen remonttikuntoon. Taas hän on hukassa ja soittaa Carlylle itkuisen puhelun, joten tämä ryntää sparraamaan Katea. Vierailulla Carly tapaa Katen "hottisveljen" Philin (Taylor Kinney), joka tulee uusimaan työhuonetta. Philille ei kerrota vielä totuutta kuka Carly on tai mitä Mark on tehnyt.
Mark saapuu kotiin ja kehuu vaimoaan, sillä joku Katen idea jonka Mark on esitellyt liiketutuilleen, on otettu innostuneesti vastaan. Hän haluaa juhlistaa asiaa vaimonsa kanssa ravintolassa. Mies hipelöi Katen käsiä ja puhuu nätisti, ja Katen on vaikea pysyä tiukkana. Kotiin tullessa hän on jo sulanut miehen käsittelyssä, ja pari pinkoo kiihkeästi ylös makuuhuoneeseen. Kate pyytää miestä varttuman hetken. Hän viuhahtaa kylpyhuoneeseen ja aloittaa karvasavotan: Carly on kertonut hänelle, etteivät miehet pidä karvaisia naisia haluttavina. Kate höylää nyt vimmalla kintuista ja kainaloista karvaa pois. Mark saa vaimoa odotellessa puhelun, jota hän siirtyy puhumaan toiseen huoneeseen. Valmistautunut Kate kuulee siitä osan ja tajuaa, että Mark puhuu Carlylle — suhdehan jatkuu! Mies hipsii takaisin makuuhuoneeseen. Siellä vaimo toteaa että viini aiheutti hänelle päänsäryn ja kääntää kylkeä.
Carly haluaa tavata Katen kahvilassa. Hän pyytää anteeksi kun oli tyly, kun Kate soitti ravintolasta ja kertoi, että Markin kanssa on tilanne päällä. Kate vastaa kylmästi. Myöhemmin naiset yhdessä hoksaavat, että Markilla on toinenkin toinen nainen. Markia jäljitetään Miamiin ja vakoillaan rannalla, jossa mies on tyttöystävän kanssa. Tämä on mahdottoman kaunis, nuori (20 vuotta Diazia ja Mannia nuorempi) ja isorintainen. Mark häipyy kuntosalille. Katen kiellosta piittaamatta Carly lähtee rantaviivaa pitkin hölköttävän tyttöystävän perään, joten Kate vuorostaan jahtaa Carlya. Kate saavuttaa Carlyn, ja alkaa kova hiekkapaini. Markin tyttöystävä kääntyy vihdoin — ja kohta Amber (Kate Upton) on osa juonivaa koplaa, onhan häntäkin petkutettu.
Kosto
Kaikki naiset kääntyvät Markia vastaan. Kate syöttää miehelle estrogeenia niin että rinnat muuttuvat, uittaa tämän hammasharjan vessanpytyssä ja lisää shampooseen karvanpoistoainetta. Markilta lähtee suuri tukko hiuksia — myöhemmissä kohtauksissa hiustenlähtö ei silti näy mitenkään. Carly virittää suhdetta uudelleen ravintolassa, ja kun Mark saa puhelun, Carly terästää Markin vesilasin laksatiivilla. Suhteen lämmittely unohtuu, kun Markille tulee kiire vessaan — seuraa parin kohtauksen verran ulostushuumoria.
Käy ilmi ettei Kate olekaan niin hyvässä turvassa avioeron tullen: vaimo ei saa mitään, jos mies on "hukannut" eli piilottanut omaisuutensa. Carly ja Amber alkavat tutkia Markin rahavirtoja.
Kate on tällä välin miehensä mukana liiketuttujen illallisilla. Mark esittelee Katen kumppanilleen Nickille ja kehuu, että vaimolta hän saa ideansa. Nick taas mainitsee nimeltä jonkun firman, jonne hän lupautuu Markin houkuttelemana sijoittamaan muutaman miljoonan.
Kun Kate sitten saapuu juonimaan yhdessä kahden muun naisen kanssa, nämä esittelevät hänelle ison valkotaulullisen firmojen nimiä — kaikilta Mark on varastanut rahaa. Taululla Kate huomaa Nickin mainitseman Bahamasaarilla sijaitsevan yrityksen nimen ja tuohtuu: "Olette väärässä, Mark ei varasta!" Ja niin Kate häipyy paikalta.
Kun sekä Amber että Kate eivät pidä Carlyyn yhteyttä, hän käy illallisella Katen veljen Philin kanssa.
Kotona Mark jälleen lähestyy Katea allekirjoitettavilla papereilla. Hän on lähdössä työmatkalle taas, nyt Bahamalle. Papereissa lukee tutun firman nimi. Alussa aivosumua valitellut vaimo onkin vihdoin jyvällä asioista ja haistaa palaneen käryä. Pian Kate on kostokumppaneittensa luona, sanoo että nämä olivat oikeassa ja läväyttää paperia pöytään. Naiset lähtevät Markin perään. Bahamalla selviää ainakin se, että Markilla on "naisia joka satamassa". On tullut aika viimeistellä kosto.
Mark tulee tapaamaan Carlya työpaikalle. Treffien sijasta häntä odottaa neuvotteluhuone — ja vaimo, kaksi tyttöystävää ja avioeroilmoitus. Mies vakuuttaa välittömästi, että rakastaa vain vaimoaan, ei ketään muuta, olivat ihan merkityksettömiä muut — "paitsi tietenkin sinä, Carly." Naiset tiukkaavat Markilta kuinka monta muuta naista hän pyörittää heidän lisäkseen. Melkein housut kintuissa kiinni jäänyt mies velloo ensin valheissaan, mutta kiukustuu sitten ja täräyttää, että "Saan enemmän persettä kuin vessanistuin!"
Avioeroon liittyvä omaisuuden jako kun tulee puheeksi, mies on ensin ylimielinen. Sitten Carly vetää esiin paperin, jonka mukaan Mark on saamassa nolla dollaria. Kaikki tilit, joille mies oli siirtänyt varoja, olivat Katen nimissä. Niinpä Kate nosti Bahamalla tilit tyhjiksi. Mark saa hepulin. Ensin hän uhkaa vetää maton samalla myös Katen jalkojen alta, koska nainenhan on yritysten toimitusjohtaja, eli vastuukin on vaimon. Carly huomauttaa että Kate on palauttanut rahat oikeille omistajille. Mark raivoaa ja alkaa riehua, ja silloin liikekumppani Nick astuu esiin. Mark vetoaa mieheen, mutta Nick toteaa että tekee mieluummin yhteistyötä sen oikean ideatehtaan kanssa. Mark rähjää, törmää neuvottelutilan ikkunaan, rähjää lisää ja kävelee lopulta vihoissaan päin neukkarin lasiseinää, joka romahtaa murusiksi pitkin toimistoa. Mies poistuu, mutta ulkona hänen autonsa on kiinni hinausautossa. Mark raivoaa: "Voiko enää pahemmaksi mennä!?" Silloin Carlyn isä koputtaa Markia selkään ja täräyttää häntä nokkaan.
Elokuvan päätös
Lopuksi esitellään lyhyesti kuinkas naisten sitten kävikään. Alun kiljuva, kimittävä, homssuinen ja heikon itsetunnon riivaama Kate on astunut bisnesmaailmaan, eikä aivosumusta ole enää tietoakaan. Hän johtaa yhdessä Nickin kanssa lukuisia menestyviä yrityksiä.
Carly on löytänyt itselleen uuden ja maanläheisemmän kumppanin — Katen veljen Philin. Pariskunta odottaa lasta ja Carly juo aamukahvia Philin rakentamalla terassilla.
Myös nuori Amber on löytänyt itselleen miesystävän — Carlyn isän Frankin. Pari matkustelee siellä missä aurinko paistaa. Mutta äidiksi Carly ei suostu Amberia kutsumaan.
Arvioita
Turun Sanomien Päivi Valotien mielestä kostofarssi hukkaa mahdollisuutensa kipakkana sukupuolisodan kuvaajana, kun kliseisestä käsikirjoituksesta puuttuvat nokkeluudet ja paperisilta henkilöhahmoilta ominaisuudet. ”Lopputulos valkokankaalla vaikuttaa vain infantiililta kohkaukselta aina kuluneita biisivalintojaan myöten.”
Time-lehden Richard Corliss toteaa, että kun huumori jää ohueksi, otetaan elokuvaan eläin mukaan. Kate Kingin koiralla ei tunnu olevan elokuvassa muuta virkaa kuin kakata lattialle tai huiskaista Cameron Diazia muka palleilla naamaan, kun koira kömpii auton takapenkille. Diazin Carly Whitten myös kuvaa naisten roolijaon melko tarkalleen: (fiksu) juristi, (hölmö ja homssuinen) vaimo ja tissit. Itse kostojuoni taas on toteutettu jo monet kerrat, kuten elokuvissa Yhdeksästä viiteen (1980) tai Hylättyjen vaimojen kerho (1996).
Vuoden 2012 kesäparalympialaisten mitalitaulukko
Vuoden 2012 kesäparalympialaisten mitalitaulukko. Maiden järjestys on ensin kultamitalien määrän mukaan, sitten hopea- ja lopuksi pronssimitalien määrän mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä.
HMS Ursa (R22)
HMS Ursa (viirinumerot R22 ja F200) oli Britannian kuninkaallisen laivaston U-luokan hävittäjä toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna viirinumerolla F200.
Valmistus
Alus tilattiin 12. kesäkuuta 1941 sodan ajan hätä-ohjelmassa John I. Thornycroft and Companyltä Woolstonista, missä köli laskettiin 2. toukokuuta 1942. Alus laskettiin vesille 22. heinäkuuta 1943 ja valmistui 1. maaliskuuta 1944.
Palvelus
Alus saapui romutettavaksi 23. syyskuuta 1967.
La vendetta dei gladiatori
La vendetta dei gladiatori (”Gladiaattorien kosto”) on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Luigi Capuano. Sen pääosaa esittää yhdysvaltalainen kehonrakentaja Mickey Hargitay.
Lammin taistelu
Lammin taistelu oli Suomen sisällissodan taistelu, joka käytiin Lammin kirkonkylän tuntumassa Lemetinmäellä 27. huhtikuuta 1918, kun Hämeenlinnan suunnasta edenneet Saksan Itämeren-divisioonan joukot hyökkäsivat kylästä vetäytymässä olleita pakolaisia suojanneiden punaisten asemiin. Muutaman tunnin kestäneen taistelun jälkeen saksalaiset ottivat kylän haltuunsa, mutta vetäytyivät kuitenkin Lammilta jo kaksi päivää myöhemmin. Lähtiessään he sytyttivät tuleen punaisten asevaraston, josta levinneet liekit tuhosivat noin puolet kirkonkylän rakennuskannasta.
Taistelu
Saksalaiset hyökkäsivät iltapäivällä kolmen ratsumestari Walter von Ehrenkrookin johtaman eskadroonan voimin. Rynnäkkö kesti 2–3 tunnin ajan, kunnes punaiset vetäytyivät asemistaan ja lähtivät seuraamaan kylästä poistuneita pakolaisia Pääjärven eteläpuolitse Kosken suuntaan tai pohjoispuolitse Putulan kylään päin. Punaisten vetäytymisen jälkeen saksalaiset miehittivät Lammin kirkonkylän, ja saivat samalla myös kymmeniä vankeja.
28. huhtikuuta osa Lammilla olleista saksalaisista jatkoi Syrjäntakaan vahvistamaan siellä olleita joukkoja. Kun saksalaisten linjat murtuivat seuraavan yön aikana käydyssä Syrjäntaan taistelussa, päättivät he perääntyä tuhansien punapakolaisten alta myös Lammilta. Suurin osa palasi Hämeenlinnaan, jossa olivat saksalaisten pääjoukot, mutta osa vetäytyi myös valkoisten hallussa olleeseen Evoon.
Kirkonkylän tuho
Ennen vetäytymistään 29. huhtikuuta saksalaiset päättivät tuhota Lammin kirkon kellotapulissa sijainneen punaisten ase- ja ammusvaraston, jota he eivät ehtineet ottamaan mukaansa. Tapuliin oli varastoituna noin 300 kivääriä sekä tykinammuksia, kiväärinparuunoita ja konekiväärin ammusvöitä. Saksalaiset ottivat mukaansa kirkossa pitämänsä punaiset vangit ja komensivat kylään jääneet asukkaat poistumaan kodeistaan Padasjoen suuntaan. Saksalaiset sytyttivät lähtiessään tapulin, joka paloi voimakkaasti ammusten räjähdellessä. Pian siitä lentäneet kekäleet sytyttivät myös viereisen kivikirkon paanukaton tuleen, ja liekit levisivät nopeasti myös sisätiloihin. Tuulen mukana liekit levisivät maantien toiselle puolelle, jossa syttyivät kansakoulu, säästöpankki sekä kolme muuta rakennusta.
Tappiot ja muistomerkit
Lammin taistelussa kaatui 10 saksalaista ja haavoittui noin 20. Heistä yhdeksän haudattiin Lammin kirkkomaalle, jonne pystytettiin Urho Heinäsen suunnittelema muistomerkki vuonna 1920. Joukkohautaan haudattiin myöhemmin myös muualla valkoisten puolella kaatuneita lammilaisia. Heidän lisäkseen muistomerkkiin kaiverrettiin Mommilan kahakassa marraskuussa 1917 surmansa saaneen Alfred Kordelinin nimi, vaikka hänet on haudattu kotikaupunkiinsa Raumalle. Kymmenes kaatunut saksalainen oli aliupseeri Walter Gessner, joka haudattiin Kataloisten seurantalon pihaan. Lammin suojeluskunta pystytti paikalle muistomerkin vuonna 1920.
Taistelussa kaatuneiden punaisten tarkka lukumäärä ei ole selvillä, mutta heitä oli noin 20–35. Joidenkin lähteiden mukaan kaatuneita olisi jopa parisataa, mutta luku on suuresti liioiteltu. Heidät haudattiin joukkohautaan taistelupaikalle Konnarin kylään, jonne myöhemmin siirrettiin myös muualle aikaisemmin haudattuja sekä Lammilla teloitettuja punaisia. Kirkkoherra Gustaf Eugen Airila olisi vielä samana vuonna halunnut siirtää vainaat kirkkomaalle, mutta tuomiokapituli ei antanut siihen lupaa. Paikalle pytytettiin muistomerkki vuonna 1951 ja Tampereen hiippakunnan piispa Juha Pihkala siunasi joukkohaudan vainajat lopulta elokuussa 1998.
Kosmos-Filmi
Kosmos-Filmi Oy oli Suomessa vuodesta 1926 aina 1980-luvun lopulle toiminut elokuvien maahantuonti- ja levitysyritys, joka tunnettiin neuvostoliittolaisten elokuvien levittäjänä. Se oli vuodesta 1946 Neuvostoliiton elokuvavientiviraston Sovexportfilmin omistuksessa, ja Suomi oli ainoa maa jossa neuvostoliittolaisilla oli oma elokuvavuokraamo ja omia elokuvateattereita.
Kosmos-Filmin elokuvateattereita olivat 1970-luvun loppuun asti Helsingin vanhimpiin kuulunut Capitol (sittemmin vuosina 1985–2006 toiminut Forum) Mannerheimintie 16:ssa sekä Kulttuuritalolla toiminut Pikku-Capitol. Vuonna 1980 Kosmos-Filmi sai uudesta Hotelli Presidentin talosta (Eteläinen Rautatiekatu 4) käyttöönsä kaksi elokuvasalia, jotka toimivat nimellä Kino Kosmos 1 ja 2. Niihin mahtui yhteensä lähes 500 katsojaa kerrallaan. 1980-luvulla Kosmos-Filmi julkaisi joitakin neuvostoelokuvia myös VHS-videokasetteina.
Historiaa
Yrityksen perusti Helsinkiin Pietarissa syntynyt Ruotsin kansalainen Gustaf Molin (1877–1938) vuonna 1926 nimellä Oy Ufanamet Ab, ja toimitusjohtajana oli Arnold Sundgrén (1895–1969). Ufanamet sai nimensä siitä, että se edusti Suomessa yksinoikeudella saksalaisen Ufan eli Universum-Film AG:n sekä yhdysvaltalaisen Fanamet-yhteenliittymän elokuvia. Fanametin jäseniä olivat Famous Players–Lasky Corporation (sittemmin Paramount Pictures), First National ja Metro-Goldwyn-Mayer.
Ufanamet oli parin vuoden ajan Suomen suurin elokuvalevittäjä, mutta yhteistyö Ufan ja Fanametin kanssa päättyi jo 1928, ja yrityksen uudeksi nimeksi otettiin Kosmos-Filmi. Gustaf Molinilla oli 1930-luvun alussa peräti kymmenkunta elokuva-alan yhtiötä ja useita teattereita. Molinin kuoltua vuonna 1938 hänen leskensä, Ruotsin kansalainen Larissa Molin (ent. Lentz-Lutz, o.s. Grigorowa), avioitui saksalaisen Köhlerin kanssa ja sai Saksan kansalaisuuden. Vuonna 1944 tuli voimaan Suomen ja Neuvostoliiton välinen Moskovan välirauha, jonka mukaan saksalaisten omaisuus Suomessa piti luovuttaa Neuvostoliitolle. Lesken omaisuus ja kansalaisuustulkinta aiheuttivat diplomaattista kirjelmöintiä Ruotsin ja Neuvostoliiton välillä, mutta lopulta Neuvostoliitto takavarikoi Molinin yhtiöt.
Neuvostoliitto hallinnoi Kosmos-Filmiä aluksi Suomessa toimineen kaupallisen edustustonsa kautta, vuodesta 1954 Filmikeskus Oy -nimisen yrityksen kautta ja vuodesta 1961 V/O Sovexportfilmin kautta. Gustaf Molinin jo 1920-luvulla keksimä yritysnimi osoittautui sattumalta hyvin sopivaksi, kun Neuvostoliiton avaruusohjelmassa alettiin käyttää sanoja kosmos, kosmonautti, kosmodromi jne. Kosmos-Filmi keskittyi näyttämään vain neuvostoliittolaisia elokuvia aluksi Mannerheimintie 16:n Capitolissa, sitten myös Kulttuuritalon Pikku-Capitolissa ja vuodesta 1980 uusissa Kosmos 1- ja 2-teattereissa Hotelli Presidentin talossa. Saleissa esitettiin myös muiden kommunistimaiden elokuvia.
Ohjelmisto
Kosmos-Filmin ohjelmistossa oli etupäässä kotimaassaan suuren suosion saaneita viihteellisempiä elokuvia, jotka lyhyen teatterikierroksen jälkeen otettiin usein myös Yleisradion tai Mainos-TV:n televisio-ohjelmistoon. Propagandistisempia elokuvia, kuten vallankumous- ja kolhoosikuvauksia oli tarjolla Suomi–Neuvostoliitto-Seuran valikoimassa; niitä esitettiin työväentaloissa eri puolilla maata aatteen kannattajille. Molempiin ohjelmistoihin lisättiin harkinnan mukaan myös neuvostoliittolaisia taide-elokuvia. Tärkeä neuvostoelokuvan foorumi oli myös vuosittainen neuvostoelokuvan viikko, joita järjestettiin Helsingin lisäksi etenkin muissa yliopistokaupungeissa, esimerkiksi vuonna 1979 kaikkiaan yhdellätoista paikkakunnalla.
Kosmos-Filmin maahantuomat neuvostoliittolaiset teatterielokuvat jäivät Suomen katsojatilastoissa yleensä häntäpäähän ja saivat keskimäärin joitakin satoja katsojia. Suosituimmiksi neuvostofilmeiksi muodostuivat Emil Lotjanun Mustalaisleiri muuttaa taivaaseen ja japanilaisen Akira Kurosawan ohjaama Dersu Uzala, jotka saavuttivat kumpikin noin 180 000 teatterikatsojaa. Vuodesta 1972 (jolloin ulkomaisten elokuvien katsojatilastointi aloitettiin) vuoteen 1991 (jolloin Neuvostoliitto lakkautettiin) eniten katsojia saivat Suomen teattereissa nämä neuvostoelokuvat:
Vieremän koulu
Vieremän koulu on ala-asteen peruskoulu Forssassa Vieremän kaupunginosassa. Koulussa annetaan opetusta vuosiluokilla 1.–6. Koulua käy alle sata oppilasta.
Merenre Nemtyemsaf II
pienoiskuva|Merenre Nemtyemsaf II:n nimi [[Abydoksen kuningasluettelossa.]] Merenre Nemtyemsaf II tai Nemtyemsaf II oli muinaisen Egyptin faarao 6. dynastian loppupuolella noin 2184 eaa. Hänen vanhempansa olivat faarao Pepi II ja kuningatar Neith. Sekä Torinon papyruksen että Manethon mukaan Nemtyemsaf olisi hallinnut vuoden ja yhden kuukauden. On mahdollista, että Nemtyemsaf murhattiin, ja että hänen vaimonsa kuningatar Nitoqris olisi seurannut häntä valtaistuimella ennen itsemurhaansa.
Maanmittaustoimitus
Maanmittaustoimitus on kiinteistönmuodostamislain (KML, 12.4.1995/554) mukainen kiinteistötoimitus tai muun lainsäädännön mukainen toimitus, kuten lunastus-, yksityistie- tai maantietoimitus, jossa määritetään rekisteriyksikkö tai käyttöoikeusyksikkö siten, että sen ulottuvuus on kiinteistörekisterin mukaan määritettävissä.
Maanmittaustoimituksilla ylläpidetään kiinteistöjärjestelmää kiinteistöjaotuksen muuttuessa tai sitä kehitettäessä tai selvitettäessä. Valtion vastuulla olevien alueiden osalta maanmittaustoimitusta haetaan Maanmittauslaitoksesta. Asemakaava-alueilla erityisesti suuremmissa kaupungeissa ja kunnissa toimituksista huolehtivat kaupunkien mittausosastot.
Maanmittaustoimitukset jaotellaan seuraavasti:
Aiheesta muualla
Maanmittaustoimituksista Maanmittauslaitoksen sivuilla
Pohjois-Korea talviolympialaisissa 2018
Pohjois-Korea osallistui Pyeongchangin talviolympialaisiin 2018. Sitä edusti kymmenen urheilijaa neljässä eri urheilumuodossa.
Avajaisissa Pohjois-Korea marssi yhdessä Etelä-Korean kanssa Korean yhdistymislipun alla. Lippua kantoivat yhdessä pohjoiskorealainen jääkiekkoilija Hwang Chung-gum ja eteläkorealainen rattikelkkailija Won Yun-jong. Lisäksi Korea-nimen alla kilpaili 35-henkinen naisten jääkiekkojoukkue, jossa oli pelaajia molemmista Koreoista.
Tausta
Kansainvälinen olympiakomitea halusi, että pohjoiskorealaisia urheilijoita pääsee Etelä-Korean olympialaisiin, ja tuki siksi heitä tarjoamalla välineitä, matkoja ja majoitusta, jotta he voisivat saavuttaa olympiapaikkoja.
Mongolian kansallinen yliopisto
thumb|Yliopiston päärakennus Mongolian kansallinen yliopisto sijaitsee Mongolian pääkaupungissa Ulan Batorissa. Yliopisto on perustettu vuonna 1942. Yliopistossa on 8 eri tiedekuntaa. Nämä ovat muun muassa taiteen ja tieteen tiedekunta, sovelletun tieteen ja insinööritieteen tiedekunta, taloustieteen tiedekunta, lakitieteen tiedekunta ja kansainvälisten suhteiden ja yhteiskuntatieteiden tiedekunta.
Pohjois-Korea talviolympialaisissa 2018
Tausta
Etelä-Korea ehdotti kesällä 2016 Pohjois-Korealle yhdistyneen joukkueen muodostamista talviolympialaisiin. Joukkueen suunniteltiin osallistuvan ainakin naisten jääkiekkoon ja mahdollisesti muihinkin lajeihin. Pohjois-Korea kieltäytyi vedoten siihen, ettei aikaa ollut riittävästi sopimuksen tekemiseen.
Mongolian kansallinen yliopisto
Opiskelijoita runsas 21100, joista alempaa korkeakoulututkintoa opiskeli noin 16 700, maisteritutkintoa lähes 3 000 ja tohtoritutkintoa vajaa 900. Kansainvälisiä opiskelijoita oli noin 500.
HMS Grenville (R97)
HMS Grenville (viirinumero R97) oli Britannian kuninkaallisen laivaston U-luokan hävittäjä toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna.
Ottilia
Ottilia on naisen etunimi. Se on feminiininen vastine miehennimelle Otto. Kumpikin nimi pohjautuu muinaissaksalaisiin Od-alkuisiin nimiin, joissa tavu od on merkinnyt ’omistajaa’, ’omaisuutta’ tai ’rikkautta’.
HMS Grenville (R97)
Valmistus
Alus tilattiin huhtikuussa 1941 hätäohjelmassa Swan Hunterilta Wallsendistä Newcastlesta, missä köli laskettiin 1. marraskuuta 1941. Alus laskettiin vesille 12. lokakuuta 1942 ja valmistui 27. toukokuuta 1943.
Ottilia
Suomessa on Digi- ja väestötietoviraston mukaan ollut vuoteen 2020 mennessä 1 256 Ottilia-nimistä naista.
HMS Grenville (R97)
Palvelus
Koeajojen ja varustamisen päätyttyä alus lähti Scapa Flowhun miehistökoulutukseen, jonka osana se suojasi kesäkuussa ja heinäkuussa 1943 Kotilaivaston aluksia. Alus siirrettiin 31. heinäkuuta Plymouthiin. Alus oli elokuussa sukellusveneidentorjuntatehtävissä Biskajanlahdella HMS Ulsterin ja HMS Cranen kanssa. Se lähti 26. elokuuta HMCS Athabaskanin, HMS Egretin, HMS Rotherin ja HMS Jedin kanssa avustamaan 5. ja 40. tukiryhmää, kun Saksan ilmavoimien käyttämät liitopommit aiheuttivat kasvavaa uhkaa saattueille Espanjan rannikolla. Alus joutui 28. elokuuta Dornier Do 217:n laukaiseman Henschel Hs 293 -liitopommin maaliksi.
Ottilia
Nimipäivät
Ruotsissa Ottilian nimipäivää vietetään 9. huhtikuuta. Suomessa Ottilia-nimi ei ole koskaan sisältynyt almanakkaan, mutta vuosina 1901–1918 ilmestyneessä suomenkielisessä Luulajan almanakassa Ottilialla oli nimipäivä 7. maaliskuuta.